1. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 356 της 30/31 Μαΐου 1961 (ΦΕΚ Α΄ 92) Περί τρόπου εισπράξεως του υπέρ του Οργανισμού Γεωργικών Κοινωνικών Ασφαλίσεων (Ο.Γ.Α.) προσθέτου ποσοστού επί των πάσης φύσεως τελών χαρτοσήμου. Έχοντες υπ’ όψη 1)την παρ. 3 του άρθρ. 11 του υπ’ αριθ. 4169/1961 Νόμου «περί Γεωργικών Κοινωνικών Ασφαλίσεων» και 2)την υπ’ αριθ. 335 από 24 Μαΐου 1961 γνωμάτευσιν του Συμβουλίου της Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Το υπό της παρ. 1 (στοιχ. Γ΄) του άρθρ. 11 του ως άνω Νόμου επιβαλλόμενον πρόσθετον ποσοστόν εκ 10% υπέρ του Ο.Γ.Α., επί των κατά τας διατάξεις του Δ/τος της 28 Ιουλ. 1931 «περί κώδικος των Νόμων περί τελών χαρτοσήμου», ως ισχύει σήμερον, ως και των υπό ετέρων Νόμων ή Δ/των προβλεπομένων πάσης φύσεως αναλογικών και παγίων τελών χαρτοσήμου εισπράττεται, προκειμένου μεν περί κινητών επισημάτων δια προσαυξήσεως της τιμής διαθέσεως τούτων υπό των Δημοσίων Ταμείων από της 1.6.1961 κατά ποσοστόν 10%, προκειμένου δε περί χαρτοσήμου ειπραττομένου δια διπλοτύπων εισπράξεως δια του αυτού διπλοτύπου αναγραφομένου από της αυτής ημερομηνίας κεχωρισμένως επ’ αυτού του ως είρηται προσθέτου ποσοστού, υπέρ του Ο.Γ.Α. Εις τον αυτόν επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος. 